CELEX: C2005/082/29
Language: lt
Date: 2005-04-02 00:00:00
Title: Byla C-38/05 Europos Bendrijų Komisijos 2005 m. vasario 1 d. pareikštas ieškinys Airijos Respublikai

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/14
            
         Europos Bendrijų Komisijos 2005 m. vasario 1 d. pareikštas ieškinys Airijos Respublikai
   (Byla C-38/05)
   (2005/C 82/29)
   Proceso kalba: anglų
   2005 m. vasario 1 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Barry Doherty, nurodžiusio adresą dokumentams įteikti Liuksemburge, ieškinys Airijos Respublikai.
   Europos Bendrijų Komisija Teisingumo Teismo prašo:
   
               —
            
            
               pripažinti, kad Airija neįvykdė įsipareigojimų pagal 1993 m. spalio 12 d. Tarybos reglamento (EEB) Nr. 2847/93, nustatančio bendros žuvininkystės politikos kontrolės sistemą (1), 15 straipsnio 4 dalį, 18 straipsnio 1 dalį ir 19i straipsnio pirmą bei trečią įtraukas, neperduodama šiomis nuostatomis reikalaujamų duomenų už 1999 ir 2000 metus; bei
            
         
               —
            
            
               priteisti iš Airijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Reglamento 2487/93 15 straipsnio 4 dalimi, 18 straipsnio 1 dalimi ir 19i straipsniu iš valstybių narių reikalaujama perduoti konkrečius duomenis kompiuteriu per konkretų terminą. Komisijai yra būtina turėti šiuos duomenis, kad valdyti bei vystyti bendrą žvejybos politiką, ypač atsižvelgiant į gyvųjų jūros išteklių išsaugojimą, valdymą ir eksploatavimą.
   Airija neperdavė pirmiau nurodytais straipsniais reikalaujamų duomenų už 1999 ir 2000 metus ir tuo pažeidė įsipareigojimus.
   
      (1)  OL L 261, 1993 10 20, p. 1.